Gintarėliai - Vikipedija

# Gintarėliai

### Straipsnis iš Vikipedijos, laisvosios enciklopedijos.

Gintarėliai – Kanados lietuvių vaikų choras. Juos 2001 m. subūrė Deimantė Grigutienė.

## [taisyti] Istorija

Nuo vaikystės laikų D. Grigutienei brendo mintis ir noras derinti žmonių dainavimo garsus. 1983 m. Deimantė baigė Kauno Juozo Gruodžio muzikos konservatoriją. Vėliau studijas tęsė Lietuvos muzikos akademijoje, kur 1988 m. įsigijo chorinio dirigavimo specialybę. Dar būdama studente pradėjo dirbti Kauno politechnikos instituto (KPI) absolventų chore chormeistere bei KPI merginų chore.

Apsigyvenusi Kanadoje, paūgėjus keturių vaikų šeimai, davė jiems muzikos ir dainavimo pagrindus. Kūrėsi keturių vaikų dainavimo būrelis. Vaikams patiko. Jų žavus dainavimas sudomino ir draugus. Galiausiai, 2001 m. rugsėjo mėnesį Deimantė subūrė vaikų chorą „Gintarėliai“. Juos priglaudė svetinga Anapilio sodyba. Daug ištvermės reikalavo darbas su vaikais nuo 4 iki 8 metų amžiaus. Choro vadovei teko būti motinai ir mokytojai vienu laiku. Nuosekliai dirbant jau 2001 m. lapkričio mėnesį įvyko pirmas „Gintarėlių“ viešas pasirodymas Ontario Delhi lietuvių telkiny. Jie giedojo Delhi lietuvių bažnyčioje per Šv. Mišias. Vėliau, jų pirmas koncertas Delhi parapijos salėje. Emocijos išgyventos scenoje buvo džiaugsmingos. Žiūrovai teigiamai įvertino vaikų pastangas ir dainavimą.

Repeticijose Deimantė didino reikalavimus chorinio ansambliškumo, gražaus balsų derinimo. Rezultatai buvo greit pastebimi. 2002 m. kovo 11 d. „Gintarėlių“ choras atliko W.A. Mozarto „Ave Verum“ su Audronės Šarpytės vadovaujamu kameriniu orkestru „Lyra“. Pasirodymas buvo sėkmingas ir viltingas. Tai buvo ypatingo svarbumo įvykis dar trumpame „Gintarėlių“ gyvenime. Vaikai pradėjo jausti dainavimo malonumą. To pasekoje jie įgavo vidinį pasitikėjimą. Atsivėrė durys į Ontario ir Kvebeko provincijų norinčias juos išgirsti lietuviškų bendruomenių būstines.

„Gintarėliai“ tobulino savo dainavimą, besiruošiant kelionei į 2003 m. Dainų ir šokių šventę Vilniuje. Giedojimas Kauno Archangelo Mykolo bažnyčioje ir Vilniaus arkikatedroje paliko daugelį jaudinančių išgyvenimų. Dainų šventės eisena nuo Katedros aikštės iki Vingio parko - tai džiaugsmo ir nepakartojamų įspūdžių momentai.

Koncertinis patyrimas padėjo formuoti „Gintarėlių“ dainavimo stilių. Pasitikėjimas savo jėgomis davė daug gražių rezultatų. 2005 m. pavasarį „Gintarėliai“ išleido savo pirmą CD plokštelę „Pavasaris gimtinėje“. 2006 m. vasario 14 d. Toronto chorų „Kiwanis“ festivalyje „Gintarėliai“ jaunimo iki 14 m. amžiaus kategorijoje laimėjo pirmąją vietą. 2006 m. gruodžio menesi, „Gintarėliai“ išleido savo sekanti CD plokštelę „Kalėdinės Giesmės“.

## [taisyti] Choras

- Vadovė dirigentė Deimantė Grigutienė
- Akompaniatorė Edita Morkūnienė
- Diana Pečiulytė
- Veronika Jonuškaitė
- Anikė Rudnitsky
- Lina Samonytė
- Rasa Šiaučiūnaitė
- Tomas Trussow
- Andrius Trussow
- Austėja Vaškevičiūtė
- Arnoldas Valuntonis
- Daina Vilkelytė
- Aida Vilkelytė
- Linas Vilkelis
- Linas Repečka
- Viltė Grigutytė
- Austė Grigutytė
- Povilas Grigutis
- Dominykas Grigutis

## [taisyti] CD plokštelė „Pavasaris gimtinėje“

Dainos:

- 1. Ave Verum
- 2. Kyrie Sanctus, Agnus Dei
- 3. Neturtas
- 4. Šienelis toks kietas
- 5. Žiemos kelias
- 6. Alksnio ugnelė
- 7. Viešpaties lelija
- 8. Svajonių lietūs
- 9. Pavasaris gimtinėje
- 10. Dainų pynė: Jaunystės vaivorykštė, Senos mašinos, Dainuokim - po du!, Mūsų dienos kaip šventė
- 11. Vaivos juosta.

## [taisyti] CD plokštelė „Kalėdinės Giesmės“

Dainos:

- 1. Bernelis gimė Betliejui
- 2. Išganytojas užgimė
- 3. Neturtas
- 4. Vaikučių maldelė
- 5. Kalėdų Žvaigždelė
- 6. Šienelis toks kietas
- 7. Kas ten miega taip ramiai
- 8. Žiemos kelias
- 9. Snaigių kalba
- 10. Kai Motin šventa
- 11. Tyli Naktis
- 12. Džiaugsmas šiandien aplankė mus
- 13. Kalėdų džiaugsmas
- 14. Pie Jesu
- 15. Ave Maria
- 16. Šalčio laiškai
- 17. Meilės Dievas
- 18. Kalėdų žvaigždelės

Rodomas puslapis "http://lt.wikipedia.org../../../g/i/n/Gintar%C4%97liai.html"

Kategorijos: Kanados atlikėjai | Lietuvos chorai

##### Views

- Straipsnis
- Aptarimas
- Dabartinė versija

##### Paieška